JohanHeinsen/ENO huggingface dataset:
Odense Adresse-Contoirs Efterretninger, 1842-06-06
Frankerig. Det har i Paris vakt Forundring og Tilfredshed, at Ludvig Philips Navnedag iaar for første Gang er med stor ydre Pomp bleven festligholdt i Moskau. En Alliance med Rusland ansees ikke længer for en Umulighed. Preussens Tilnærmelse til Engelland skal sletikke behage Keiser Nicolaus. Norge, Frederikshaldstidende af 25 Mai beretter Følgende: "J Søndags Formiddag bibragte uærlig Livslave Giermund Nielsen Strømnæs med en Tællekniv den ligeledes for Livstid inddømte uærlige Livsfange Ole Eriksen to Saar i Maven og Brystet, der efter 36 Timers Forløb havde den Saaredes Død tilfølge. Under det i denne Anledning optagne Garnisonskrigsforhør er det oplyst, at Overfaldet, der fandt Sted inde i Slaveriet i Nærværelse af flere Fanger, er blevet fremkaldt derved, at den Myrdede, efterat flere Fanger forgiæves havde opfordret Giermund Strømnæs til at ophøre med den Stø- og Uorden, hvormed han forstyrrede Helligdagen, fremsatte en Krak og yttrede, at hvis han ikke forholdt sig rolig, vilde han blive sat paa denne, hvorved der sigtedes til en Skik, at urolige og fredsforstyrrende Fanger af deres Medfanger blive vilkaarlig afstraffede over Krakken med Riis, forat forekomme Sagens Anmeldelse for Capitainvagtmesteren. og deraf flydende Uleiligheder. Hentydningen til Krakken bragte ogsaa for et Øieblik Morderen til Rolighed, men forbittrede derhos denne i den Grad, at han efter henved Times Forløb opsøgte Ole Eriksen, som han bagfra tilføiede Knivstikkene, idet han til samme Tid med den venstre Arm omfattede den Myrdedes Hals og spurgte om han agtede at sætte ham paa Krakken. Det er den samme Gjermund Strømnæs, som for flere Aar tilbage to Gange søgte at myrde sin frugtsommelige Kone, og som under Arresten paa Kongsberg ligeledes overfaldt Arrestforvareren, fordi denne ikke vilde lade ham erholde Brændeviin, ligesom han i den Tid, hvori han har været indsat i denne Fæstning, ikke mindre end 4 Gange er bleven afstraffet for Overfald af tildeels livsfarlig Beskaffenhed.
Odense Adresse-Contoirs Efterretninger, 1842-06-06
Sverrig. Statstidningen meddeler en Beretning om Bestyrelsen af Kronens Stuterier i forrige Aar.
Odense Adresse-Contoirs Efterretninger, 1842-06-06
Jfølge denne bestod Strømsholms Stuteri ved Aarets Begyndelse af 195 Heste, hvoraf 1 Vallak og 96 Hingster og ved Aarets Slutning af 191. Jndtægten for solgte Heste havde beløbet sig til 7147 Rdlr. og en til Finland, solgt Hingst var bleven betalt med 515 Rdlr. Antaller af bedækkede Hopper for Enkeltmands Regning var steget til 2050, eller 200 flere end i 1840. Flyinge Stuterieiede 52 Heste, hvoraf 32 Hingster vare placerede paa forskjellige Steder i Sydskaane. Antallet af de bedækkede Hopper havde udgjort 1640 Stkr. Otteby Stuteri eiede ved Aarets Begyndelse 185 Heste og ved dets Slutning 193. Salget af Heste havde indbragt 7831 Rdlr., og Middelprisen udgjorde 252 Rdlr. 30 s.
Odense Adresse-Contoirs Efterretninger, 1842-06-06
Fædrelandet. Kongehuset. Hs. K. H. Kronprindsessen er, ifølge-Preuss. Staatzeit.", tilligemed sine høie Forældre, med hvem hun har besøgt Berlin, atter reist tilbage, til Strelitz.
Odense Adresse-Contoirs Efterretninger, 1842-06-06
Offentlige Foranstaltninger. Med Hensyn til Armeens Underlægger byder kgl. Reskript af 26 f. M. Følgende: a) Ansættelsen af dem af disse Læger, der have absolveret vedkommende Examen med første Charakteer, eller med anden Charakteer primi gradus, skal for Fremtiden skee af Kongen; og bør der, med Hensyn til deres Afskedigelse og Forsættelse fra en Afdeling til en anden, forholdes saaledes, som der ved de allerhøieste Rescripter, af 7 Febr. 1830 og 5 Febr. 1832 er bestemt for de characteriserede Bataillonschirurgers Vedkommende. b) De Underlægger, der besidde den ovenomtalte Qvalification, skulle nyde den samme Rang og bære den samme Uniform, som nu tilkommer Bataillonschirurgerne; og skulle de derhos bære Armeens Felttegn. Dem tillægges Oppasserpenge liig andre Mellemstabsbetjente. c) Ved den 16de Liniebataillon ansættes en surnumerair 3die Underlæge, der stationeres ved Detaschementet i Altona, forat varetage Lægebehandlingen af dets Syge saavel af Jnfanteriet som af Cavalleriet. d) Ligeledes ansættes en surnumerair 3die Underlæge ved det 5te Jægercorps, for at tildeles Detaschementet i Ratzeborg. c) Hvert af de 4 Dragonregimenter, som ere regimentsviis samlede i een Garnison og som ved den nye Plan for Armeen, ikkun ere normerede med 1 Underlæge hvert, reglementeres med ialt 2 Underlæger. - Den ved den nye Gageringsplan for Auditeurerne normerede Gage af 610. Rbd. forhøies til 8000 Rbd., saa at den er liig den Gage, der er bestemt for en Auditeur og Regnskabsfører.
Odense Adresse-Contoirs Efterretninger, 1842-06-06
Under 30 Mai er residerende Capellan ved Garnisons Menighed i Kbhavn, P. L. Glahn, udnævnt til Ridder af Dannebrogordenens 3die Klasse.
Odense Adresse-Contoirs Efterretninger, 1842-06-06
Litteratus og Aerostatiker J. P. Colding er allernaadigst blevet forundt Tilladelse til i 3 Aar overalt i Danmark at give acrostatiske Forestillinger, samt fra Kjøbenhavn at foretage 2 Luftseiladser.
Odense Adresse-Contoirs Efterretninger, 1842-06-06
Den Navigationsexamen, som nu er befalet at skulle afholdes i Aalborg, vil iaar tage sin Begyndelse den 1 August; men i de to følgende Aar den 1 Mai, saafremt idetmindste 6 Examinander dertil melde sig og 1 Uger, forinden derom gjøre egenhændig skrivtlige Anmeldelser til Magistraten i Aalborg, samt erlægge hver 13 Rbd. 76 s., af hvilket Beløb de 5 Rbd. tilfalde Navigations-Directeuren som Honorar, 1 Rbd. 4 s. anvendes til stemplet Papir og de øvrige 7 Rbd. 72 s., saafremt de ei maatte behøves til en eller anden med Examen forbunden Udgivt, tilfalde Navigationsskolen i Aalborg. Efter Udløbet af de saaledes bestemte 3 Aar vil det, med Hensyn til de Erfaringer, som gjøres om denne Jndretnings Nytte, nærmere blive at bestemme, om og i alt Fald med hvilke Forandringer den skal vedblive. Conclusionen af Dommen i Undersøgelsessagen, imod Kammerherre, Amtmand Baron v. Adeler i Travendal lyder efter den officielle Kundgjørelse fra den kongelige Overret i Glückstadt saaledes: "Den for Misbrug af Embedsmyndighed i Henseende til Boelsmand, Schenkenbergs Arrestation, og til Ulydighed imod Overrettens Decreter, samt for Usandfærdighed i Embedsberetninger, fiskaliter Tiltalte, bør inden 4 Uger portofrit indbetale til Sportelkassen i Glückstadt 500 Rbd. Sølvmynt i Bøder, samt, under Forbehold af Boelsmand, Schenkenbergs private Paatale af Skadesløsholdelse, udrede Omkostningerne ved Undersøgelsen og Fiskalprocessen, og desuden, for de i hans indgivne Defensionsskrift indeholdte Jnjurier, belægges med Fæstnings arrest af den mildeste Grad i sex Maaneder, Hof= og Stadsretten har nu fældet Dom i Sagen, imod de Tiltalte Hørsvinger Lars Larsen af Østergaard og Gaardmand Niels Hansen. Overretten stadfæstede, Aasum Herredstingsdom, hvorved Førstnævnte for misligt Forhold i Kortspil, ved hvilket en Trediemand var optrukken for en Deel Penge, var anseet med 14 Dages Fængsel, og Sidstnævnte, der sigtedes for Deelagtighed i samme Forhold, frifunden for Justitiens Tiltale.
Odense Adresse-Contoirs Efterretninger, 1842-06-06
Borgerrepræsentanterne i Nestved anlagde i sin Tid en Jnjuriesag ved Hof= og Stadsretten mod "Sjællandspostens" daværende Redacteur Cand. Goldschmidt, paa Grund af forskjellige for dem i bemeldte Blad forekommende fornærmelige Udladelser. Hr. Goldschmidt, slap ikke saa heldig fra denne Sag, som fra sine "Corsar sager, thi ved den afsagte Dom bleve de fornærmelige Udladelser mortificerede og Goldschmidt idømt 200 Rbd. Mulkt til Kjøbenhavns Fattigvæsens Hovedkasse og 1 Aars Censur.
Odense Adresse-Contoirs Efterretninger, 1842-06-06
Landsoverretten har nu fældet Dom i Sagen: Arrestanten Christian Jensen Bruun. Under denne for Falsters Birketing indankede Sag overbevistes Arrestanten om at have attenteret Røveri hos og mishandlet Slagter Peder Rasmus Virkets Kone, Dorthea Mortensdatter, saa at hun som en Følge af at hendes Hjerneskal ved den tilføiede Mishandling var brudt paa 2 Steder, døde nogle Dage efter, ligesom han ogsaa overbevistes om flere forskjellige Tyverier, tildeels forbundne med Jndbrud, Birketingsdommen, hvorved han blev tilfunden at bøde Liv for Liv, blev derfor af Overretten stadfæstet.
Odense Adresse-Contoirs Efterretninger, 1842-06-06
Blandinger. Jfølge Aalb. A. skal Hs. Maj. Konen kunne ventes til Aalborg den 9de eller 10de næste Maaned. Derimod vil Jylland ikke denne Gang kunne vente sig Glæden af Hs. Maj. Dronningens høie Besøg. Hs. Majestæt siges, paa sin Reise iaar kun at ville medbringe en Suite af 10 Personer.
Odense Adresse-Contoirs Efterretninger, 1842-06-06
J Horsens Avis læses, at efter Forlydende vil en Deputation fra Aarhuus afgaae til Kjøbenhavn for at anholde om at blive befriet for det der garnisonerende Cavalleri=Regiment.
Odense Adresse-Contoirs Efterretninger, 1842-06-06
Blomsterudstillingen, som det kjøbenhavnske Selskab til Haveculturens Fremme har foranstaltet, bestaaer af 503 Potteværter, foruden en stor Deel Planter, leverede fra Rosenborg Slotshave. Deres Maj. Kongen og Dronningen samt H. K. H. Kronprindsen, toge i Løverdags Formiddag Udstillingen i Øiesyn, og Hds. Maj. Dronningen behagede at kjøbe den præmicrede Rosesamling. De udstillede Planter, som ere bestemte til Salg, ere forsynede med Angivelsen om Prisen, og hvad der ikke sælges under Udstillingen, bliver senere at til Auction. Den omtalte Rosensamling, der bestod af 12 høistammede Roser af forskjellige Sorter, var indsendt af Handelsgartner Martin Hansen. Allerede gjentagne Gange har det - siger Aalb. A. været Tilfældet, at flere af Gjendøbersectens Tilhængere have holdt gudelige Forsamlinger paa et Sted som mindst dertil synes skikket, nemlig paa Færgebroen ved Nørresundbye, hvor en af Sectens Medlemmer med klagende Stemme holdt Forelæsning for de øvrige Secterere og hvem Aanden, som den talrige Freqvents ved Færgestedet hidførte. En saaledes i Søndags henimod Aften afholdt Forsamling blev imidlertid spredet ved Politiets Mellemkomst og vil sandsynligviis ikke blive gjentagen."
Odense Adresse-Contoirs Efterretninger, 1842-06-06
Blandt de Stykker, som iaar paa Kunstudstillingen i Kjøbenhavn vandt et udeelt bifald, er i denne Avis tidligere omtalt En Ugudeligs sidste Øieblikke, af en Søn, af den her i Odense afdøde gamle Kammerjunker Benzon. Det hedder herom i Kbhposten: "Men blandt Genremalerierne er en Kolos fremtraadt, der endnu fortjener særlig at nævnes i denne korte Oversigt; og det er Alb. v. Benzons "Den sidste Tilstaaelse, et Maleri, der, udført med en beundringsværdig Kraft, Genialitet og Præcision kun fordobler det rædsomme Jndtryk, som den hele Composition er anlagt paa at fremkalde. Man har tillagt det det betegnende Navn Don Juans Død, og det svarer ret godt til den dermed forbundne Forestilling. En udtæret Synder, endnu i sine bedste Aar med Spor af fordums Skjønhed i det regelmæssige Ansigt, ligger paa Dødsleiet, ved hans Side sidder en tyk, catholsk Geistlig, for hvem han synes nylig at have skriftet, og som nu pludsede lig ved Jndholdet af en paa Sengen liggende opslaaet Andagtsbog, har vakt hans ønde Samvittigheds hele rædsomme Angst, i hvilken han convulsivisk reiser sig overende i Sengen og griber den i Luften med de krampagtig krogede Fingre, medens den anden Haand fatter den ængstelige Geistliges Skulder. Dødens værste Rædsel staaer, malet i det klamme Aasyn og de rullende Øine, medens den Geistliges bortvendte Ansigt kun udtrykker Afsky og Ligegyldighed. Det er fra en dansk Kunstner i Dissel dorf, og denne Skoles Fortrin ere kjendelige i den hele Udførelse; imidlertid er det et Kunstværk, som sikkert kun vil finde sin Plads i et større Galleri, og for ethvert saadant vilde det virkelig blive en Prydelse.
Odense Adresse-Contoirs Efterretninger, 1842-06-06
Endnu hersker den Uskik blandt de nordsjællandske Landboer, i talrige Flokke at stuve sig sammen i bede, luft løse Stuer, for at bivaane forefaldende Begravelser.
Odense Adresse-Contoirs Efterretninger, 1842-06-06
Det er navnlig fra Egnen mellem Frederikssund og Frederiksværk Man i den Anledning har tilskrevet os, en Egn, hvori Typhus har begyndt at antage en meget smitsom, dødelig Charakteer, og vi mene derfor, at de, der kunne og burde, men dog undlade at standse hiin Uskik, paaadrage sig et i Sandhed ikke ringe Ansvar, især naar en saa tør og heed Aarstid, som nærværende, tages med i Betragtning. (Fredb. A.)
Odense Adresse-Contoirs Efterretninger, 1842-06-06
Fra Staden Slesvig skrives: "Anden Pintsedag fik vi den for Saamange bedrøvelige Efterretning, at vort Jnfanterieregiment skal henlægges til Fredericia. Flere af Officeers- og Underofficeersklassen besidde her Grundeiendom og have ved en næsten 30 aarig Garnisonstjeneste saa at sige Borgerret iblandt os. Mange af dem ere knyttede til Borgerne ved Kjærlighedens, Venskabets og Selskabelighedens Baand, der nu alle enten løsnes eller sønderrives."
Odense Adresse-Contoirs Efterretninger, 1842-06-06
Fra Mannheim efterlyses en sammesteds for Tiggerbreve arresteret Dame, der manglede enhver Legitimation om sine Forhold. Hun kalder sig Anna v. Glaubensburg, fød v. Brausen, er efter Udseende henimod 30 Aar, paastaaer at være født i Veile i Jylland i Aaret 1813 udenfor Ægteskab, og at hendes Moder heed Vilhelmine v. Brausen, og tidligere havde opholdt sig i Engelland. Hun vil ikke have kjendt sin Moder, der var død ved hendes Fødsel, eller nogen af sine andre Slægtninge. Hun skal være bleven opdraget deels i Veile hos en hollandsk Skibscapitains Enke, Lisette Danielsen, deels i Kjøbenhavn hos en Enke, Behrens, og senere som Selskabsdame hos en russisk Fyrstinde Gallitzin have foretaget flere Reiser med denne indtil Aaret 1836 i Engelland, Norge, Sverrig og Rusland, i hvilket sidste Land hun i Moskov havde ægtet en Franskmand, ved Navn Vilhelm v. Glaubensburg. Med denne sin Mand vil hun have levet de sidste 5 Aar afvexlende i Jylland og Stokholm. J Marts Maaned d. A. skal han svigagtigen have forladt hende paa en Reise til Hamborg og medtaget alle deres Papirer og Contanter. Hun paastaaer nu, at hun eftersporende Manden var kommen til Mannheim. Hun taler nordtydsk og foregiver at være det danske Sprog, mægtig (rimeligviis har Man ikke kunnet overbevise sig berom i Mannheim); hendes Forhold røber Kundskaber, og Dannelse. (e Dagen."
Odense Adresse-Contoirs Efterretninger, 1842-06-06
Copulerede, i Hanberg Kirke den 26 Mai, Proprietair C. de Linde og Jfr. W. Gramkau; i Ribe. den 28 Mai Capitain v. Küker og Jfr. S. Tilschou.
Odense Adresse-Contoirs Efterretninger, 1842-06-06
Ledigt Embede. En Told-Controlleurpost i Nordborg, hvormed er forbunden en afdragsfri aarlig Gage af 180 Rbd., samt til at holde en Tjensthest, foruden Brugen af 1 Td. 6 Skp. Tienstland, 100 Rbd. aarlig.
Odense Adresse-Contoirs Efterretninger, 1842-06-06
Jnd- og udklarerede Skibe ved Odense Toldkammer. Jndgaaede, den 3 Juni, M. C. Røed af Laurvig, fra Østerriisøer, Skonnerten Speculationen med Trælast; O. Theernøe af Odense, fra Brevig, Jagten de 3 Sødskende med Træ ast. Udgaaede, den 1 Juni, J. C. Anderskou af Odense, til Kjøbenhavn, Jagten St. Poul med Klude.
Odense Adresse-Contoirs Efterretninger, 1842-06-06
Dødsfald. Cand. theol. H. P. Orbek, paa Kaningaarden, 22 Aar; P. Petersen, i Søborghuus, 17 Aar; Snedkersvend, A. B. Christensen (af Aarhuus), i Nyorleans, 23 Aar; H. K. Lund, paa Vrailevkloster, 17 Aar; P. Beckstrand, i Helsingøer, 73 Aar; Pastor T. V. Oldenborg, i Sorterup, 36 Aar; J. C. Bjerring, i Aalborg, 38 Aar.
Odense Adresse-Contoirs Efterretninger, 1842-06-06
Kjøbenhavns Bors-Cours den 3 Juni 1812. Hamb. 2 M. - k. S. 201. 4 pCt. uopsigelige Rigsbank Spec. 200. Oblig. 103 1/2 a 101 Rbd. r. S. Bank-Disconto ...... 4 pCt. 4 pCt. norsk Laan ved Hambro, Norske Spec. Sedl. pr. 100. og Søn af 1828. 100. 100. S. Sp. - a - Rbd. Sedl. 1 pCt. nye norske Oblig. af 4 pCt. Kongel. Obligationer. 1831. 100 a 100 1/2 i r. S. (u. Rente) 99 1/2 a 100 R. Sdl. 4 pCt. dito - 4 - i Bco. Nationb. Obl. (af Laan 11 Febr. 3 pCt. eng. Laan - a - L. S. 1820) 100 a 100 1/2 Rbd. r. S. Bank-Actier - 4 - r. S.
Odense Adresse-Contoirs Efterretninger, 1842-06-06
Kjøbenhavns Torvepriser den 1 Juni 1812. Hvede. 7 Rd. 10 s. 28 Rd. 8 s. Ærter. R. s. a R. - s. Rug 5 Rd. 10 s. 6 Rd. 128. Flesk, røg. R. 92 s. - R. 32 s. Byg, 2rad. 1 Rd. 16 s. - 1 Rd. 11s. Dito, grøns. 1 R. 76 s. - N. 8 s. Byg, Grad. 3 Rd. 88 s. - Rd. 163. Smør, Pd. 1 Mk. S. - Mk. 146. Havre..... 3 Rd. 8 s. - Rd. 18. Æg, Snees. 1 Mk. 2 s. - 1 Mk. 1s. Sjællandsk Smør, Fjerding 13 Rd. 1 Mk. 86. a 15 Rd. 3 Mk. s.
Odense Adresse-Contoirs Efterretninger, 1842-06-06
(Jndsendt.) Tanker. ved Frue v. Brettevines Grav i Kjerteminde. Dødens Engel, som paa lette Vinger Vinked Dig, og glad Du fulgte den; Som til evig Herlighed Dig bringer, Og forjager al din Nød igjen. Kuns dine Efterladte dog hernede Skal sørge, naar de ikke tænke paa, At Du i hine Evigheder, Er, hvor ei Sorger mere Dig skal naae.
Odense Adresse-Contoirs Efterretninger, 1842-06-06
AVERTISSEMENTS. At det længe savnede Liig af min kjære Søstersøn, Landvæsenselev Mogens Vincenz Nielsen, - der den 12 Novbr. f. A. paa en Jagttour her i Bæltet, ved Baadens Kantren, fandt sin Død, – nu er fundet og den 12 dennes her stedet til Hvile i Jordens Skjød, dette undlader jeg ikke herved at bekjendtgjøre for deeltagende Slægt og Venner. Assens den 28 Mai 1812. L. C. Tørsleff.
Odense Adresse-Contoirs Efterretninger, 1842-06-06
Min kjære Svigersader, Uldingen Rasmus Møller, forhen i en lang Aarrække Kjøbmand og Forligelsescommissair hersteds, henslumrede roligt igaar i en Alder af 95 Aar; han havde provet Livets Omvexlinger, og bevaret en rolig Fasthed under dem. Sine bedre Dage tilbragte, han i Virksomhed blandt en Slægt, hvoraf kun saa ere tilbage; de sidste henlevede han i Ro i mit Huus, pleiede med kjærlig Omhu af Datter og Børnebørn, der velsigne hans Minde med Taarer. Nyborg den 1 Juni 1842. O. B. Suhr.
Odense Adresse-Contoirs Efterretninger, 1842-06-06
Efter 18 Dages haarde Lidelser bortkaldtes min gode og uforglemmelige Kone, Maren Nielsdatter, den 1 dennes, i sit Alders 58de Aar. Jeg med 4 uforsørgede Børn og 2 gamle svage Forældre ere trøstesløse over hendes alt for tidlige Bortgang, og med stor Smerte bringer jeg min fraværende Slægt og Venner dette Budskab. Hylshuus ved Krumstrup den 2 Juni 1812. C. Orup. Gartner.
Odense Adresse-Contoirs Efterretninger, 1842-06-06
Den 31te i forrige Maaned blev vor lille Louise Frederikke, efter faa Timers Lidelser, bortkaldt til den Himmel, hvis Fred hun havde aabenbaret for os. - Blomsteret er affaldet, men Herrens Ord bliver evindelig (1 Pet. 1, 21. 25). Nyslinge Præstegaard den 4 Juni 1812. S. Laub, O. Laub, for Fastrup. Skytte.
Odense Adresse-Contoirs Efterretninger, 1842-06-06
En duelig Skytte kan erholde Plads paa Broholm ved Spendborg førstkommende 1 Novbr. En Handelsbetjent, som kan præstere de bedste Anbetalinger, og som især er ovet i Kolonial-, Korn- og Tømmerhandel, ønsker sig Condition til 1 Novbr. Adressecontoiret anviser. see Nylig har forladt Pressen: Medgift for hele Livet til den christelige Ungdom paa Confirmationsdagen, af Roseumüller. Oversat af Pastor J. L. Rohmann. 221 Sider, Octav. 1 Rbd. i Paphind. - Dette Skrift, indeholder. 1) Erkjend den Lykke at være en Christen, 2) Vær arbeidsom, 3) Lær allerede tidlig at føle den Sallighed, som den med Glæde opfyldte Pligt har i sit Følge. 4) Vær sparsommelig. 5) Vil du have det godt i Verden, saa vær overalt ærlig og redelig i din Vandel. 6) Hold paa din Ære. 7) Bevar Uskyldigheden og et reent Hjerte. 8) Nogle Raad til at bevare Uskyldigheden. 9) Hellige ogsaa dit Legeme Gud til et Tempel. 10) Vær forsigtig i Valget af dem, med hvilke du omgaaes. 11) See dig for, at ikke ogsaa dine Venner vorde dine Forførere. 12) Vær maadeholden i Nydelsen af sandselige Fornøielser. 13) Lær at beherske dig selv. 14) Vær aarvaagen over dig selv. 15) Selvprøvelse. 16) Anvend eensomme Timer vel. 17) Vær flittig til Bønnen. 18) Læs flittig Guds Ord. 19) Lad Søndagen være dig hellig, 20) Træd ogsaa du o Yngling og Pige, ofte hen til din lidende Frelsers Kors. 21) Erindring, i Skriftemaalet, om de begangne Synder. 22) Eftertanke over den hellige Nadvere, 23) Vær taknemmelig imod de Mennesker, som vare dine Velgiørere. 21) Vær allerede i Ungdommen betænkt paa en lykkelig Alderdom. 25) Glem aldrig, at dit nærværende Liv er en Forberedelse til Evigheden. 26) Nogle korte Leveregler. hvilke Emmer ere behandlede i et smukt og kjærnefuldt Hjertet ret tiltalende Sprog. J Tydskland har Skriftet, funden en saa gunstig Modtagelse, at det i kort Tid har oplevet 11 betydelige Oplage. Det faaes i de fleste Bog handlinger i Danmark, i Tranekjær paa Langeland hos Hr. Fuldmægtig Møller, og i Odense hos Forlæggeren, den Hempelske Boghandling.
Odense Adresse-Contoirs Efterretninger, 1842-06-06
Bekjendtgjørelse. Jfølge allerhøieste Resolution skal af Remonte-Commissionen paa dens Reise i indeværende og næste Maaned ingen Remontebeste indkjøbes under 10 Qvarteer dansk Anlægsmaal, ligesom Commissionen ogsaa har faaet Ordre ingen Curasseerheste at kjøbe; hvilket herved for Vedkommende bekjendtgjøres. Skanderborg, i Remonte-Commissionen, den 23 Mai C. W. Düring. Rosenkrantz.
Odense Adresse-Contoirs Efterretninger, 1842-06-06
Fyens Stifts Sparekasse udbetaler ved Kasserer Müller Renten til Jnteressenterne fra den 12 til 30 Juni, hver Sognedag fra Kl. 12 til 6, med Undtagelse af Onsdagen den 15, 22 og 29 Juni. Contrabøgerne medbringes. De Renter, der ikke hæves, blive lagte til Kapitalen. Directionen for Fyens Stifts Sparekasse.
Odense Adresse-Contoirs Efterretninger, 1842-06-06
Til Indskrivning i Wemmetofte Kloster guskes 1 a 2 Deeltagerinder, hvorved Udgivterne betydelig formindskes. Odense i Overgaden No. 35, den 6 Juni 1842.
Odense Adresse-Contoirs Efterretninger, 1842-06-06
Undertegnede anbefaler sig et æret Publicum med Vævning af Dreiler, Lærred, Dynevaar, Bomuldstøi med mere. Ved hurtig, reel og billig Behandling skal jeg stræbe at vinde mine ærede Kunders Tilfredshed. Ærbødigst. S. Sørensen, Linned= og Bomuldsvævermester, boende paa Hjørnet af Nørregade og Blendestræde i Rudkjøbing. Skipper H. J. Topp. afgaaer til Kjøbenhavn bestemt førstkommende Onsdag. Til Aalborg afgaaer Skipper J. Hansen sidst i denne Uge. Vedkommende behage at henvende sig til Mægler J. W. Maar. For at rømme et betydeligt Partie brodeerte Kraver, sælges disse langt under Jndkjøbspriis hos Odense den 6 Juni 1842. Brodersen & Tychsen.
Odense Adresse-Contoirs Efterretninger, 1842-06-06
Valset Blye og Zink i Plader er nu igjen at erholde hos J. J. Stokkebye.
Odense Adresse-Contoirs Efterretninger, 1842-06-06
Odense Norregade No. 401.
Odense Adresse-Contoirs Efterretninger, 1842-06-06
Nye Mousseline de Laine ere idag arriverede og sælges billig hos Odense den 6 Juni 1842. Brodersen & Tychsen. 376 ere 1000 Rbd. rede Sølv. kan strax erholdes til Laans, imod betryggende Sikkerhed i en Landeiendom. Adressecontoiret anviser.
Odense Adresse-Contoirs Efterretninger, 1842-06-06
Tvende meublerede Værelser samt Staldrum til 3 Heste og Karlekammer er til Leie i Madame Abrahams Gaard paa Flakhaugen. Til Nedbrydelse kan til næste Foraar erholdes tilkjøbs c. 60 Fag Egebindingsværk med brændte Steen i alle Undervæggene. Man henvender sig desangaaende til Gaardmand Chr. Pedersen i Calleurgaarden i Ubbernd Sogn. Underhaanden er at faae tilkjøbs en Gaard, af Hartkorn omtrent 6 Tdr., der ligger een Miil vesten for Colding. Paa Gaarden kan holdes 6 Heste, 14 Køer og 20 Unghøveder. Nærmere Underretning faaes hos Fuldmægtig Kralund, Colding.
Odense Adresse-Contoirs Efterretninger, 1842-06-06
Huset Kirstineberg kaldet, beliggende tæt ved Nørre Lyndelse, paa Lumbye Mark, for faa Aar siden bygget og godt indrettet, er at erholde tilkjøbs. Det har et Jordtillæg af omtrent 4 Tdr. Land og en god rummelig have med mange gode unge Frugttræer. Man henvender sig til Eieren, J. Møller. Hvor 2 Parceller paa circa 15 og 10 Tdr. Land med Tørve grund og Engbund er at faae tilkjøbs, samlede eller særskilte, anviser Adressecontoiret. Tvende Huse, hver med et Tilliggende af noget over 4 Tdr. Land, kan erholdes i Fæste. Man henvender sig herom til Forvalter Pade paa Langensøe.